钦定古今图书集成/明伦汇编/氏族典/第162卷 > 韩璒
## 钦定古今图书集成/明伦汇编/氏族典/第162卷 > 韩璒

按《畿辅通志》：“璒，高阳人。弘治间以进士授户部主事，
屡督运饷，出纳称平。历升山东佥事，分巡辽东。时妖
人李真等作乱，璒捕诛无遗类。擢陕西按察副使，避
谤归。寻起四川按察副使，整饬威茂兵备。威茂寓万
山中，由叠溪达松潘。五寨蛮据山绝崄，运道弗通。璒
调集兵士，攀木缘崖，夜袭其寨，五寨悉平，一方安堵。”
陞湖广参政，致仕。

===韩俊===按《广东通志》：“俊字克彰，文昌人。性宽厚，有裁制。登弘
治丙辰进士，为刑部主事，迁员外，以忤刘瑾归。瑾诛，
起祠祭员外，迁刑部郎中，河南副使。以廉能为天下
第一。卒于官，囊无馀赀，世称清白。”